Claramon e Poiet

Claramon e Poiet, o Claramon Poiet o Claramont Poiet Patrici Pojada, Répertòri toponimic de las Comunas de la Region Miègjorn-Pirenèus, ed. Loubatières, Portèth de Garona, 2009, p. 66 o Claramont e Poiet http://bdtopoc.org/?city_selected=Clermont-Pouyguill%C3%A8s (Clermont-Pouyguillès en francés) qu'ei ua comuna gascoa, situada dens lo departament de Gers e la region d', ancianament de Mieidia-Pirenèus.

 Geografia 

vignette|upright=1.6|centre|Comunas a l'entorn.

Perimètre deu territòri

Toponimia
Claramont o Claramon
Lo nom que hè supausar un desvolopament d'un *Clarmont dab formacion d'un a darrèr l'èrra; lo fenomèn que seré excepcionau. Mes, au nòrd de l'ancian Clermont Propre (*Claramon Davant) que se vei sus la mapa un Bois de Claran. L'explicacion qu'es donc auta. Lo vilatge que passè benlèu de Claran au diminutiu Claranon (pr'amor de son pauc d'importància ? perqué i avè un aute Claran ?) e lo passatge a Claramon qu'es aisit, benlèu per atraccion de mont e dissimilacion (preséncia d'ua l e d'ua n dens lo nom). Lo nom deu vilatge que seré donc Claramon (e pas *Claramont) e lo de la comuna que seré Claramon e Poiet. Notem que just a costat, i a Poiet, eth medish dambe un diminutiu; ua contaminacion recipròca de l'usatge de designar los vilatges dambe un sufixe diminutiu es pas impossibla.
Claran que vengueré d'un nom latin d'òme (un cognomen), Clarus, dambe'u sufixe -anum Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 192, a Claira (per d'autes lòcs). Claramon qu'èra donc probablament ua anciana grana proprietat antica qu'avè per mèste Clarus. Los bòscs e autes lòcs naturaus que consèrvan milhor los ancians noms que los vilatges, mes fòrmas ancianas que serén utillas per assegurar l'explicacion. 

En gascon, davant que pòt aver lo sens de « Levant, èst » e darrèr lo sens de « Ponent, oèst »; aquò qu'explica l'oposicion entre un *Claramon davant, a l'èst (Clermont Propre, au sens de « Clermont d'origina » e un *Claramon darrèr », a l'oèst (Clermont Noble). 

Segon Negre, qui interprèta lo nom francés, l'adjectiu occitan clar que significa « de color clara, evident, beròi, escricat »Ernest Nègre, Toponymie générale de la France, 1990-98, vol. II, p. 1165, par. 21766.

Bascos (nom probable) 
Véser a l'article. 
Poiet
Lo nom de Poiet sembla pas totjorn acceptat dens la comuna Sivadon, de passatge.
Véser a l'article.
Noalhan (nom probable)
Véser a l'article.

Istòria
Avant 1806, qu'annexèn Clermont-Derrière (nom francés) a Claramon (a Claramon Davant ?). En 1822, qu'annexèn Bascous, Nouilhan (escrit pertot Noailhan) e Pouyguillès (noms francés) http://cassini.ehess.fr/cassini/fr/html/fiche.php?select_resultat=9706. La mapa de Cassini que coneish :
 Clermont Propre, qui es parròpia annèxa, a l'èst deu riu Sousson (normalament *Claramon Davant), lòc adara dispareishut; la glèisa qu'es enqüèra sus la mapa de las annadas 1950 e lo nom de la comuna qu'es enqüèra a l'èst deu Sousson sus la mapa d'Estat-Major deu sègle XIX, donc lo borg qu'i èra a l'epòca;
 Clermont Noble, a l'oèst deu Sousson, donc Clermont-Derrière / *Claramon Darrèr, qui èra pas parròpia, mès qui es lo borg adara (la glèisa que data de 1860 pr'amor n'i avè pas);
 Pouyguillès, en occitan Poiet (nom a verificar), au sud de Clermont Noble, qui èra parròpia annèxa, los tres a pauca distància;
 Noailhan, parròpia, netament separat au nòrd-èst;
 Bascous (un cinquantenat de poblants avant la fusion) qui es absent de quasi totas las mapas (sonque la mapa de las annadas 1950 lo mòstra, au nòrd deu borg, aquí on es escrit adara Laurentie) https://www.geoportail.gouv.fr/donnees/carte-de-cassini cercar a 32300 Clermont-Pouyguillès; Bascous qu'es tanben absent de la lista deus lòcs de la comuna https://www.annuaire-mairie.fr/rue-clermont-pouyguilles.html.

A Claramon Davant, que i avè un castèth, la glèisa e lo cementèri (lo cementèri actuau, plaçat entre Claramon e Poiet que dataré d'un sègle). Que disen las pèiras deu castèth aurén servit a bastir lo castèth actuau, situat au nòrd deu borg. Mes benlèu que i avè pas d'ostaus.

 Administracion 

 Avant la refòrma cantonala de 2014, aplicada en 2015, la comuna qu'èra deu canton de Miranda ; qu'es adara deu canton Miranda-Astarac (burèu centralizator : Miranda).

 Demografia 

Demografia *Claramon Davant -----> *Claramon ------> Claramon e Poiet

 En  la populacion qu'èra de  abitants e la densitat qu'èra de  ab/km².

Las ancianas comunas
Lo n° INSEE qu'es estat cambiat per rasons practicas.
 *Claramon Davant (Clermont-Propre o Clermont-Devant en 1801)  

 *Claramon Darrèr (Clermont Noble en 1793, Clermont-Derrière en 1801)

*Claramon Darrèr qu'èra dejà la partida meis poblada au començament deu sègle XIX. Las condicions qu'èran maduras per abandonar com caplòc *Claramon Davant e la soa glèisa, isolats sus ua tuca.

 Bascos (nom probable). Véser a l'article. Bascons qu'avèva 52 abitants en 1821.

 Noalhan (Noeillan en 1793, Nouilhan en 1801). Véser a l'article. Noalhan qu'avèva 86 abitants en 1821.

 Poiet ( Pouyguilles en 1793, Pouy-Guilles, Pouyguillès, en 1801). Véser a l'article. Poiet qu'avèva 170 abitants en 1821.

Dens la fòrma oficiala Clermont-Pouyguillès, que conservèn lo nom de las duas comunas pus pobladas, Claramon e Poiet.

 Lòcs e monuments 

 Personalitats ligadas dab la comuna 

 Véser tanben 
 Comunas de Gers

Ligams extèrnes
 Claramon Poiet suu site de l'Insee

 Nòtas e referéncias 

Categoria:Comuna de Gers
Categoria:Comuna de Gasconha